Na temelju članka 91. Zakona o proračunu („Narodne novine“ broj 87/08, 136/12 i 15/15) i članka 24. Odluke o izvršavanju Proračuna Grada Križevaca za 2017. godinu („Službeni vjesnik Grada Križevaca“ broj 6/2016) i članka 18. Statuta Grada Križevaca („Službeni vjesnik Grada Križevaca“ broj 4/09, 1/13 i 1/16) Gradsko vijeće Grada Križevaca na 4. sjednici održanoj 30. listopada 2017. godine donijelo je

**ODLUKU**

**o davanju jamstva za ispunjenje preuzetih obveza**

Članak 1.

Grad Križevci daje jamstvo Privrednoj banci Zagreb d.d. za izdavanje bankovne garancije Ministarstvu gospodarstva, poduzetništva i obrta za primljeni avans Križevačkog poduzetničkog centra d.o.o. za provedbu projekta „Opremanje Razvojnog centra i tehnološkog parka Križevci“ financiranog iz Europskog fonda za regionalni razvoj, na iznos 593.858,21 kn pod sljedećim uvjetima:

|  |  |
| --- | --- |
| 1.Klijent: | Križevački poduzetnički centar d.o.o. |
| 2. Vrsta posla: | Garancija, činidbena - kune (preko 90 dana) |
| 3. Iznos i valuta | 593.858,21 kn |
| 4. Namjena posla: | Za povrat avansa, sukladno uvjetima Ugovora o dodjeli bespovratnihsredstava za projekte koji se financiraju iz Europskih strukturnih i investicijskihfondova u financijskom razdoblju 2014.-2020.; Opremanje Razvojnog centra itehnološkog parka Križevci, br. KK.03.1.2.01.0040 od dana 28.08.2017. |
| 5. Korisnik garancije: | MINISTARSTVO GOSPODARSTVA,PODUZETNIŠTVA I OBRTA, Zagreb,Ulica grada Vukovara 78, OIB: 22413472900 |
| 6. Rok važenja garancije: | 29.06.2019. |
| 7. Naknade: |  |
| Za obradu zahtjeva: | 0,150000 %, jednokratno, najmanje HRK 500,00 |
| Za izdavanje garancije: | 0,150000 %, tromjesečno, najmanje HRK 500,00 |
| Za plaćanje po garanciji: | 4,000000 %, jednokratno |
| 8. Instrumenti osiguranja: | Mjenica i zadužnica Klijenta |
|  | Jamstvo Grada Križevaca |

Članak 2.

Grad Križevci daje jamstvo Privrednoj banci Zagreb d.d. za Križevački poduzetnički centar d.o.o. za ispunjenje preuzetih obveza iz projekta temeljem dobivenog predujma, a u svrhu ishođenja bankovne garancije iz članka 1. ove Odluke.

Članak 3.

Ovlašćuje se gradonačelnik Grada Križevaca da potpiše ugovor o davanju jamstva iz članka 2. ove Odluke.

Članak 4.

Ova Odluka stupa na snagu prvog dana od dana objave u „Službenom vjesniku Grada Križevaca“.

GRADSKO VIJEĆE GRADA KRIŽEVACA

KLASA: 403-01/17-01/4

URBROJ: 2137/02-01/3-17-2

Križevci, 30. listopada 2017.

PREDSJEDNIK

Marko Katanović